**ZÁPISNICA**

napísaná z mimoriadneho zasadnutia Obecného zastupiteľstva v Ondrašovej,

konaného dňa 16.03.2022**.**

**Prítomní**: Mgr. Ivana Frívaldská – starostka obce

 Poslanci: Ing. Juraj Mašek

 Peter Ohurniak

 Alexander Potánka

 Peter Polerecký

Program:

1. Otvorenie zasadnutia
2. Určenie zapisovateľky a overovateľov zápisnice
3. Schválenie programu zasadnutia OZ
4. Voľba návrhovej komisie
5. Kontrola uznesení
6. Sťažnosť na nečinnosť starostu obce – vývoz KO
7. Rôzne
8. Diskusia
9. Záver
10. Všetkých prítomných poslancov privítala a zasadnutie otvorila starostka obce Mgr. Ivana Frívaldská.
11. Za zapisovateľa bol určený J.Mašek. Za overovateľa zápisnice bol určený P.Polerecký. Prítomných poslancov: 4. OZ bolo uznášania schopné.
12. Schválenie programu zasadnutia OZ. Starostka obce prečítala program rokovania OZ a dala o navrhnutom programe hlasovať.

 **OZ uznesením č. 6/2022**

 **schvaľuje** Program zasadnutia.

 Hlasovanie:

 Za: 4 ( A. Potánka, P. Ohurniak, P. Polerecký, J.Mašek)

 Proti: 0

 Zdržali sa: 0

1. Do návrhovej komisie boli navrhnutí: P.Ohurniak, A.Potánka. Hlasovalo sa o schválení návrhovej komisie.

**OZ uznesením č. 7/2022**

**schvaľuje** návrhovú komisiu v zložení v zložení: P. Ohurniak, A.Potánka.

 Hlasovanie:

 Za: 4 ( A. Potánka, P. Ohurniak, P. Polerecký, J.Mašek)

 Proti: 0

 Zdržali sa: 0

1. Pri kontrole uznesení bolo konštatované, že uznesenia, ktoré boli prijaté v predchádzajúcom období boli dodržané a splnené.
2. Starostka obce informovala prítomných poslancov o sťažnosti Mgr. Adama Staňu na starostku obce, ktorú zaslal Okresnému úradu Turčianske Teplice, organizačný odbor. Okresný úrad Turč. Teplice v zmysle §-u 20 zák.č. 71/1967 Zb. o správnom konaní následne sťažnosť postúpil obci ako orgánu príslušnému konať v tejto veci. Starostka obce oboznámila prítomných poslancov s obsahom sťažnosti ako aj s korešpondenciou s. Mgr. A.Staňa, ktorá uvedenej sťažnosti predchádzala – telefonický hovor 25.02.2022 o oznámení nevyvezenia KO, žiadosť o odpustenie poplatku za KO – starostka žiadosť zamietla.

Starostka obce na základe sťažnosti Mgr. A.Staňu kontaktovala Zberovú spoločnosť Vepos Horného Turca n.o. a dohodla si účasť pri zbere KO v obci dňa 11.marca 2022. P.A.Staňo mal zbernú nádobu na KO pred svojim domom súp.č.41, parc. č.140/2. Pracovníci zberovej spoločnosti vyhodnotili zber komunálneho odpadu pred súp.číslami 41 a 47 ako veľmi komplikovaný vzhľadom na umiestnenie cesty pri potoku a nespevnenom podklade cesty ako aj brehu potoka.

Starostka ďalej informovala poslancov o zaslaní žiadosti zberovej spoločnosti Vepos Horného Turca n.o. o stanovisko k možnosti vývozu KO od RD súp. č. 41 a 47. V odpovedi zberová spoločnosť oznámila, že z dôvodu zlej prístupnosti smetnej nádoby a z dôvodu nespevnenej prístupovej komunikácie nie je v jej možnostiach zabezpečovať vývoz KO pri RD č. 41 a 47 bez rizika poškodenia smetiarskeho auta. V prípade záujmu o vývoz KO pre RD č. 41 a 47 doporučila určiť iné – dostupné zberné miesto (stojisko), kde budú smetné nádoby na KO umiestnené.

Kópie korešpondencie s p. A.Staňom starostka odovzdala predsedovi Komisie ochrany verejného poriadku, prírody a životného prostredia, ktorú poverila prešetrením sťažnosti.

**OZ uznesením č. 8/2022**

ukladá Komisii ochrany verejného poriadku, prírody a životného prostredia preskúmať sťažnosť a zaujať stanovisko.

 Hlasovanie:

 Za: 4 ( A. Potánka, P. Ohurniak, P. Polerecký, J.Mašek)

 Proti: 0

 Zdržali sa: 0

1. V diskusii poslanci vyjadrili súhlasné stanovisko so zberovou spoločnosťou o nemožnosti vývozu KO smetiarskym autom po ceste popri potoku. Cestu poznajú, cesta nie je spevnená, počas dažďov, v zime auto nie je schopné uskutočniť vývoz. Po uvedenej ceste by muselo auto k smetnej nádobe dokonca dosť dlhú trasu cúvať.
2. Starostka obce p. Frívaldská poďakovala všetkým za účasť a ukončila mimoriadne zasadnutie OZ.

**OZ uznesením č. 9/2022**

**berie na vedomie**

1. Zapisovateľa p. J.Maška a overovateľa zápisnice P.Polereckého.
2. Informácie o plnení uznesení OZ z predchádzajúceho zasadnutia

Hlasovanie:

Za: 4 ( A. Potánka, P. Ohurniak, P. Polerecký, J.Mašek)

Proti: 0

Zdržali sa: 0

Zapisovateľ: Ing. Juraj Mašek ........................................................

Overovateľ zápisnice: Peter Polerecký ........................................................

V Ondrašovej dňa 16.03.2022 Mgr. Ivana Frívaldská

 starostka obce